 Proza - : - Ultima gara de Constantin iliescu : - Ultima gara de Constantin iliescu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Restaurantul... (Proza) > 10% ... (Proza) > Sensul... (Proza) > iT-istul ... (Proza) > Ceata ... (Proza) > Carla ... (Proza) > Jurnalul... (Proza) > Despre... (Personale) > Amnistia ... (Proza) > Parapanta ... (Proza) > Zmeul de... (Proza) > Viitorul la... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14126272 index.html' > Vizionari: 750 > Ultima gara proza [ ] - - - - - - - - - - - - - - - - - - - - - - - - - de Constantin iliescu [icon ] 2018-05-25 | | in vis se facea ca eram singur intr-o biserica cu bolti foarte inalte. Era liniste si racoare. Pe mijloc, era asternut un covor lung si ingust, care estompa zgomotul pasilor. Covorul se oprea in dreptul unui catafalc pus de-a curmezisul, drapat cu catifea rosie sau grena, nu mai tin minte, numai ca acest catafalc nu era unul obisnuit. Era foarte inalt, nefiresc de inalt, aproape ca ajungea pana sub bolta din naosul bisericii. De acest catafalc, foarte inalt, era rezemata o scara de lemn, foarte lunga si ea. Am inceput sa urc. Fiecare treapta imi marea starea de emotie. Pe la jumatatea scarii am privit in jos si am ametit. M-am oprit din urcare, am strans mai puternic mainile si cu un ultim efort am ajuns la sicriul de pe catafalc. Eram suficient de sus ca sa pot vedea cine este in sicriu. Am avut un soc foarte mare cand am inteles cine. Da! Ati ghicit! Era Ela. Moarta. Frumoasa. Nespus de frumoasa, dar moarta. Am privit-o cu atentie si am sesizat paloarea cadaverica a chipului ei. Nu stiu de ce avea ochii deschisi si gandurile in alta parte. Cu toate astea era moarta. in clipa aceea din vis, am simtit ca nu o mai iubesc. Deodata am simtit ceva ca o eliberare. M-am trezit brusc, lac de transpiratie si cu o senzatie fantastica de usurare, ca atunci cand lasi o greutate din maini, cand ti se indreapta coloana si parca iti recapeti inaltimea initiala. Nu o mai iubeam. Nu mai eram gelos. Nu mai vroiam sa-l bat pe individul cu care se plimba, prin iasi, pe Dealul Copoului, imbracata in pardesiul ei stacojiu, pe care il cunosteam atat de bine. in gara, in seara aceea linistita, in aer plutea un miros specific de traverse de lemn impregnate cu creolina. Mai plutea si acea infrigurare specifica de dinaintea sosirii trenului dinspre Piatra Neamt, care nu facea oprire decat trei-patru minute. Calatorii si insotitorii se adunau treptat pe peronul garii, chiar si cu o ora inainte de sosirea trenului. Cei care urmau sa plece, se grupau cam in dreptul vagonului cu numarul inscris pe tichetul galben. in aceasta atmosfera de continua vanzoleala, ma trezesc la cativa metri de ea si familia ei; taica-su, maica-sa si sotul ei. Cu toata rumoarea din gara ii aud numai vocea ei, usor cantata, pe care nu am sa o pot uita niciodata. incerc sa schitez un salut, dar toti ca la comanda si-au intors capetele. Soseste trenul. imbulzeala specifica. Se pare ca avem locuri in acelasi vagon. Sotul, cu valizele, urca primul si inainteaza pe culoar. Ea il urmeaza, dar arunca o privire in spate sa vada daca urc si eu in acelasi vagon. Ghinion. Avem locuri rezervate in compartimente alaturate. Astept ca trenul sa se puna in miscare iar ei sa se instaleze. Cand trec prin dreptul compartimentului lor, fac cu capul un mic semn de salut, adresat numai ei. imi raspunde la fel, in aceeasi fractiune de secunda. Pare putin speriata ca as putea sa o deconspir, sa fac cunoscut tuturor secretul nostru, sa spun ca a fost iubita mea din liceu, ca am jurat sa fim unul al altuia si ca ii umplusem de sarutari aproape tot trupul. Nu. Nu, draga mea! Nu am sa fac nimic din toate acestea. iti respect hotararea si alegerea, chiar daca nu pot sa uit. Nu pot sa uit si nici sa iert, pentru ca nu ma lasa cele cateva sute de scrisori ale tale din valiza mea, care stau marturie iubirii noastre si care toate, absolut toate, incep cu -iubitul meu- La Bacau se schimba locomotiva si urmeaza ca vagoanele dela Piatra Neamt sa fie atasate la acceleratul de Suceava. Vagoanele noastre sunt decuplate si trase pe o linie de asteptare pana cand soseste trenul, care are deja intarziere. Se innoptase de-a binelea si priveam pe fereastra, incercand sa ma gandesc la problemele mele care ma asteptau la Bucuresti. Dar amintirile legate de fata, acum femeia altuia, erau mai puternice. Usa compartimentului meu se deschide si; - Sunt sotul lui Ela. Te roaga sa vii in compartimentul nostru. Avem locuri libere. Nu puteam sa refuz. intru in compartimentul lor. Dau mana cu sotul. Se recomanda; Costin. Doar atat, fara numele de familie. Ea se ridica, ma saruta si imi ofera locul de langa ea, in directia de mers. El se aseaza in fata noastra. Stam din nou alaturi, dupa mai bine de trei ani de cand ne-am despartit dintr-un motiv neexplicat niciodata. imi spune cu vocea soptita: - De ce ne ocolesti? Toti cunoscutii ne ocolesc, parca am fi ciumati! Cuvintele acestea, desigur, sunt pentru sotul ei, caruia cred ca i-a spus ca sunt un fost coleg oarecare. Ma gandesc ca e normal sa va ocoleasca toti, devreme ce acesti, toti, ne cunosteau ca pe un cuplu, pe vremea liceului, dar tu i-ai tradat si pe ei, nu numai pe mine. De aceea va ocolesc, nu ti-e clar? incearca un dialog de complezenta desi stiu ca simte furtuna din sufletul meu. - Te-ai insurat? ii recunosc in timbrul vocii, acea neliniste, binecunoscuta mie, acea infrigurare pe care o avea cand ma intreba; - ma mai iubesti ? O mint ca, da, sunt insurat. O intereseaza cum arata nevasta-mea. ii raspund ca e foarte frumoasa, ca are ochii albastri, nu verzi, ca ai ei. Cam la atat s-a redus convorbirea noastra. Sotul in schimb, a vorbit tot drumul pana la Bucuresti. Nu as putea preciza despre ce. Vorbea si se scobea in ureche cu unghia degetului mic. Odata, cand eram impreuna si eu imi lasasem sa-mi creasca unghia la degetul mic, dar Ela m-a certat spunandu-mi ca e un lucru oribil pe care ea nu il suporta. A luat o forfecuta si mi-a taiat-o. Oare acum nu-l vede tocmai pe barbatu-su? Stateam alaturi, unul langa altul si taceam. Ce altceva ne mai puteam spune, ce altceva se mai putea intampla intre noi, decat aceasta tacere atat de lamuritoare asupra deciziei ei, de a trage cortina peste iubirea noastra adolescentina. Privea absenta intunericul de afara, iar eu ii priveam, chipul fara culoare, reflectat in fereastra trenului, izbitor de asemanator cu chipul fara de viata din sicriul, din biserica din vis. La un moment dat, face o miscare a corpului, in asa fel incat solduri noastre s-au atins. Am ramas asa, atingandu-ne trupurile, de fata cu sotul, care nu parea sa observe lucrul acesta. ii simteam prin haine, atingerea pielii ei fine si matasoase. Ultima oara, cand am simtit-o la fel, a fost atunci cand maica-sa, s-a intors pe neasteptate din oras si ne-a prins, pe jumatate goi, in camaruta din podul casei ei, unde de obicei ne retrageam sa invatam impreuna. Atunci s-a rupt totul, cand maica-sa m-a insfacat de ceafa, tipand isterizata;- da-te jos de pe fata mea!. De atunci nu am mai fost primit in casa lor. Prin acea atingere simteam ca se face un schimb de ganduri fara glas, ca ne restituim reciproc, umbrele unor amintiri, ceva din ce a mai ramas din tot ce ne tinea legati. Mi-am amintit ca mai citisem despre scena aceasta, cu atingerea soldurilor, parca intr-un roman de Camil Petrescu, dar acolo, Ela din roman, isi daruia atingerile intre doi barbati, pe cand in situatia mea, mi le daruia numai mie. in situatia mea, in compartimentul acela de tren, care ne ducea inexorabil spre ultima gara si trupul, si mintea ei erau cu totul ale mele, ispravind mental, ceea ce incepusem in camaruta din podul casei ei. La Bucuresti, la coborarea din tren, am ramas impreuna cateva momente pentru ca ei trebuiau sa ia un alt tren, spre Craiova. imi dau seama ca mi-am uitat fularul in compartiment. Sotul se ofera sa mi-l aduca. Ramanem singuri cateva clipe. Se apropie, ma saruta repede pe buze si-mi spune aproape plangand; - Te mai iubesc. Sa stii! Dupa multi, multi ani, am din nou un vis ciudat. Se facea ca mama ei ma roaga sa o iert, pentru ca a vrut sa ne desparta si ca ii pare rau si ca trebuie sa iau legatura cu Ela, care o sa ma roage si ea, sa o iert, pentru ca trebuie sa ne impacam, pentru ca ea, nu poate sa moara, stiindu-ne certati. Are loc urmatorul dialog; - Bine, dar nu mai stiu cum o cheama acum de cand este casatorita. Nu-i stiu numele sotului. - Popescu. Ma trezesc si ma grabesc, ca inainte de ai uita numele, sa intru pe internet si sa tastez: "Popescu Gabriela profesoara franceza Craiova". Extraordinar, o gasesc cu numele ei de familie. Ba chiar si gimnaziul unde preda, adresa acestuia si un numar de telefon. Sun, ma recomand si cer sa vorbesc cu ea. Mi se spune sa revin in 10 minute, pentru ca doamna profesoara este la ore. Revin cu telefonul si cer, din nou, sa vorbesc cu ea. O voce straina imi spune: - Eu sunt, doamna Popescu! Cine sunteti? ii spun, cine sunt, cu glasul tremurand de emotie. - Tu? Esti chiar tu? O salut si incerc sa leg cateva vorbe, dar vocea ei nu mai este aceiasi. Trebuie sa va spun ca am o memorie auditiva foarte buna. Se pare ca ea m-a recunoscut imediat, dar eu mai am indoieli ca ar fi chiar ea. - Mama ta mai traieste? - Nu. A murit acum doi ani. De ce ma intrebi? - imi pare rau. Am avut un vis! - Ma mai visezi? - Nu pe tine, pe mama ta am visat-o. Mi-a spus cum te cheama dupa casatorie si asa am dat de tine. - Esti in Craiova? Nu-i recunosc vocea deloc. Mi-e teama sa nu i se faca o farsa, sa se dea drept ea, o alta persoana. Repeta: - Esti in Craiova? - Nu, nu sunt in Craiova, dar pot veni oricand daca vrei. - Ai firma de constructii? - Nu, dar ce legatura are? - Niciuna. Asa! - Nu mai poti vorbi, banuiesc... - Ba da. Spune! - Nimic. Ma bucur ca te-am auzit. - si eu  - La revedere, atunci  - La revedere. La revedere, in alta viata, dragul meu. Poate atunci. inchidem telefoanele in acelasi timp. Dar pana atunci, in alta viata, nu-i zi sa nu ma gandesc la ea si sa nu regret ca nu l-am pocnit pe individul acela, barbatul ei de acum, cu care se plimba ostentativ, parca facandu-mi in ciuda, in pardesiul ei stacojiu, pe Dealul Copoului, atunci in studentie, la iasi, tinandu-l de brat exact cum ma tinea si pe mine cand ne plimbam pe strazile din oraselul nostru natal. Poate ca asta si-ar fi dorit si ea, sa-i arat ca sunt barbat si ca ma bat pentru ea, dar atunci, mi se parea ca era fericita, iar eu o iubeam mult prea mult, ca sa nu o las sa fie. | index 'pageview'); 